Source: https://ficek.sk/musim-podavat-ziadost-o-zahladenie-trestu-16271
Timestamp: 2019-08-23 01:22:55+00:00

Document:
[2019] Musím podávať žiadosť o zahladenie trestu | Právna Poradňa '
Odpovedané dňa: 25. 4. 2016
Otázka: Musím podávať žiadosť o zahladenie trestu
Dobrý deň, 28.4.2014 som bol podmienečne odsudený §172 na 2 roky. Za celý čas trvania mojej podmienky som viedol riadny život a nespáchal som trestný čin. 28.4.2016 mi uplynie podmienečný trest a budem potrebovať výmaz z výpisu trestov pre potreby zamestnavateľa inak prídem o prácu ak to nebudem mať čisté. Chcem sa opýtať, či musim podávať žiadosť o zahladenie alebo sa mi to vymaže automaticky po skončeni? Ak sa mi to nevymaže automaticky môžem tú žiadosť podať aj skôr ako mi to uplynie alebo až po skončení? Koľko to asi trvá kým budem mať čistý výpis od skončenia podmienky? Ďakujem za odpoveď.
Odpoveď: Musím podávať žiadosť o zahladenie trestu
vo Vašom prípade predpokladám nejde o zahladenie odsúdenia, ale o osvedčenie sa v skúšobnej dobe. Súd zahladzuje odsúdenie, ak odsúdený viedol riadny život po výkone alebo odpustení trestu alebo po premlčaní jeho výkonu. Podľa § 50 ods. 4 a nasl. zák. č. 300/2005 Z. z. TZ: “4) Ak odsúdený viedol v skúšobnej dobe riadny život a riadne vykonal iné uložené sankcie a plnil uložené obmedzenia a povinnosti, súd vysloví, že sa osvedčil; inak nariadi nepodmienečný trest odňatia slobody, a to prípadne už v priebehu skúšobnej doby. Výnimočne môže súd vzhľadom na okolnosti prípadu ponechať podmienečné odsúdenie v platnosti, hoci odsúdený konaním spáchaným v skúšobnej dobe dal príčinu na nariadenie výkonu trestu, a súčasne môže a) ustanoviť nad odsúdeným probačný dohľad, b) primerane predĺžiť skúšobnú dobu, nie však viac ako o dva roky, pričom nesmie prekročiť hornú hranicu skúšobnej doby ustanovenej v odseku l, alebo c) ustanoviť doteraz neuložené primerané obmedzenia alebo primerané povinnosti uvedené v § 51 ods. 3 a 4, smerujúce k tomu, aby viedol riadny život. 5) Ak súd do roka od uplynutia skúšobnej doby neurobil rozhodnutie podľa odseku 4 bez toho, že by odsúdený mal na tom vinu, má sa za to, že sa odsúdený osvedčil. 6) Rovnako sa má za to, že sa odsúdený osvedčil, ak súd do dvoch rokov od uplynutia skúšobnej doby neurobil rozhodnutie podľa odseku 4 bez toho, že by odsúdený mal na tom vinu v prípade, ak sa proti odsúdenému vedie v skúšobnej dobe trestné stíhanie pre iný trestný čin. 7) Ak sa vyslovilo, že sa odsúdený v skúšobnej dobe osvedčil, alebo ak sa má za to, že sa osvedčil, hľadí sa na neho, ako keby nebol odsúdený. 8) Ak súd rozhodne, že sa trest odňatia slobody, ktorý bol podmienečne odložený, vykoná, rozhodne zároveň aj o spôsobe výkonu trestu.”
Zahladenie trestného činu
﻿M﻿i﻿r﻿o﻿s﻿l﻿a﻿v﻿ ﻿Š﻿o﻿b﻿á﻿ň﻿
rýchla, jasná a stručná odpoveď.
﻿M﻿a﻿g﻿i﻿c﻿P﻿o﻿t﻿a﻿t﻿o﻿
Ďakujem že ste mi promptne dali vedieť že sa mojou otázkou zaoberate. Ešte raz ďakujem

References: §172
 Súd 
 § 50
 súd 
 súd 
 § 51
 súd 
 súd 
 súd